CELEX: C2005/182/18
Language: et
Date: 2005-07-23 00:00:00
Title: Euroopa Kohtu otsus (esimene koda) 26. mai 2005. aasta kohtuasjas C-409/03 (Bundesfinanzhof'i eelotsusetaotlus): Société d'exportation de produits agricoles SA (SEPA) versus Hauptzollamt Hamburg-Jonas (Eksporditoetused — Veiseliha — Spetsiaalne hädatapmine — Määrus (EMÜ) nr 3665/87 — Artikkel 13 — Veatu ja standardne turustuskvaliteet — Turustatavus normaalsetes tingimustes)

23.7.2005   
            
            
               ET
            
            
               Euroopa Liidu Teataja
            
            
               C 182/10
            
         
      EUROOPA KOHTU OTSUS
   
   (esimene koda)
   26. mai 2005. aasta
   kohtuasjas C-409/03 (Bundesfinanzhof'i eelotsusetaotlus): Société d'exportation de produits agricoles SA (SEPA) versus Hauptzollamt Hamburg-Jonas (1)
   
   (Eksporditoetused - Veiseliha - Spetsiaalne hädatapmine - Määrus (EMÜ) nr 3665/87 - Artikkel 13 - Veatu ja standardne turustuskvaliteet - Turustatavus normaalsetes tingimustes)
   (2005/C 182/18)
   Kohtumenetluse keel: saksa
   Kohtuasjas C-409/03, mille esemeks on EÜ artikli 234 alusel Bundesfinanzhof'i (Saksamaa) 15. juuli 2003. aasta otsusega esitatud eelotsusetaotlus, mis saabus Euroopa Kohtusse 1. oktoobril 2003, menetluses Société d'exportation de produits agricoles SA (SEPA) v. Hauptzollamt Hamburg-Jonas, tegi Euroopa Kohus (esimene koda), koosseisus: koja esimees P. Jann ning kohtunikud K. Lenaerts, N. Colneric, K. Schiemann ja E. Juhász (ettekandja); kohtujurist: P. Léger, kohtusekretär: vanemametnik M.-F. Contet, 26. mail 2005 otsuse, mille resolutiivosa on järgmine:
   Komisjoni 27. novembri 1987. aasta määruse nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad, artiklit 13 tuleb tõlgendada nii, et hügieeninõuetele vastav liha, mida võib ühenduse õiguse kohaselt Euroopa Ühenduses turustada inimtoiduks vaid kohalikul turul põhjusel, et liha on saadud spetsiaalselt hädatapetud loomadest, ei ole “veatu ja standardse turustuskvaliteediga”, mis on eksporditoetuse andmise eelduseks.
   
      (1)  ELT C 275, 15.11.2003.